Vejle Bolklub har lejet den ukrainske midtbanespiller Artem Favorov, som skal tørne ud for klubben resten af sæsonen.

Tidligere på ugen kom det frem, at Vejle Boldklub var i færd med at leje den ukrainske midtbanespiller Artem Favorov og nu bekræfter klubben selv.

Favorov udlejes for resten af sæsonen fra den ukrainske klub FC Zirka og er 22 år gammel.

- Artem Favorov er en bevægelig spiller fra ukrainske Premier League. Det er en liga, der kræver, at spillerne tager mange højintense løb og generelt løber med høj hastighed. Viljen til at løbe meget og rigtigt, er en prioritet for os i øjeblikket.

- Med Artem på plads, har vi flere muligheder i både angrebs- og forsvarsspillet, siger Andreas Alm til klubbens hjemmeside.

Vejle skriver videre, at man nu afventer det sidste papirarbejde falder på plads, således at Favorov må træne med sine nye holdkammerater.